མྱུ་གུ་སྐྱེ་སྐུལ།གནམ་ངོ་ཐང་དུས་ཉིན་གཅིག་ནས་གཉིས་ལ་བསྐམས་རྗེས།ནང་གི་ཡུང་མ་རུལ་བ་དང་ནད་པ་སོགས་བསལ་ནས་ལེབ་མོར་གཏུབ་སྟེ་ཏུའུ་བཅོ་ལྔ་ནས་ཉི་ཤུ་ཡིན་པའི་མུན་ནག་ཡིན་སར་འཇོག་པ་དང་།དེ་ཡང་འཇོག་དུས་སའམ་བྱེ་མ་རིམ་པ་རེའི་སྟེང་དུ་ཡུང་མ་རིམ་པ་རེ་བརྡལ་ཏེ་རིམ་བརྩེགས་ལྟར་བཞག་ནས་མྱུ་གུ་སྐྱེ་སྐུལ་བྱེད་པ་དེ་སྤྱིར་བཏང་དུ་ཡུང་མ་མ་བཏབ་པའི་སྔོན་གྱི་ཉིན་ཉེར་ལྔ་ནས་སུམ་ཅུ་ནང་བྱ་དགོས།མྱུ་གུའི་འབུས་ཚད་ལིས་མུས་གཉིས་ནས་གསུམ་དང་།མྱུ་གུའི་མདོག་ལྗང་ཁུའམ།ཡང་ན་ལྗང་ནག་ཡིན་དུས།ཡུང་མ་དུས་ཐོག་ཏུ་བཏབ་ཆོག་ལ།ལེབ་མོར་གཏུབ་དུས་རྩི་ཤིང་གི་གོ་ཐལ་གྱིས་སྙོམས་པོར་བསྲེས་ཏེ་ཅུང་ཙམ་ལ་གཡེངས་རྗེས་འདེབས་དགོས་པའོ།